EkBass/fiwiki-20250220-pages-articles huggingface dataset:
Tanska-Norja

Tanska-Norja () on jälkikäteen käytetty nimitys Tanskan ja Norjan muodostamasta historiallisesta valtiosta. Tanska-Norjan valtio oli personaaliunioni vuodesta 1380 vuoteen 1536, jolloin Norja menetti statuksensa kuningaskuntana ja rinnastettiin Tanskalle kuuluvaan maakuntaan. Kalmarin unionin aikana vuosina 1397–1520 samaan valtioliittoon kuului suurimman osan ajasta myös Ruotsi. Tanska-Norjalla oli siirtomaita: Trankebar Intiassa, Kultarannikko nykypäivän Ghanan alueella ja kolme saarta Karibialla, Sankt Thomas, Sankt Jan sekä Sankt Croix. Tanskan ja Norjan yhteys päättyi, kun Tanska luovutti Norjan Ruotsille Kielin rauhassa 1814. == Katso myös == * Ruotsi-Norja * Ruotsi-Suomi == Lähteet == == Aiheesta muualla == Luokka:Euroopan entiset monarkiat Luokka:Grönlannin historia Luokka:Islannin historia Luokka:Norjan historia Luokka:Personaaliunionit Luokka:Tanskan historia
Tabatinga

Tabatinga on brasilialainen kaupunki Perun ja Kolumbian rajan läheisyydessä, Amazonasin osavaltiossa. Siellä asuu yli 40 000 asukastahttp://www.citypopulation.de/Brazil-Amazonas.html ja sen pinta-ala on noin 3 225 km². Tabatinga kuuluu kolumbialaisen naapurikaupungin, Letician ja perulaisen Santa Rosan muodostamaan alueeseen, jolla asuu yli 100 000 asukasta Amazon-joen rannalla. == Lähteet == ==Aiheesta muualla== Luokka:Brasilian kunnat
Carl Wieman

Carl Edwin Wieman (s. 26. maaliskuuta 1951) on yhdysvaltalainen fyysikko. Hän oli yhdessä Eric Cornellin kanssa ensimmäisiä, jotka onnistuivat syntetisoimaan Bosen–Einsteinin kondensaatin vuonna 1995. Wieman itse sanoi tuloksesta Time-lehden haastattelussa: ”Me pääsimme asteen miljardisosan päähän absoluuttisesta nollapisteestä”. Tästä saavutuksesta Wieman sai yhdessä Cornellin ja MIT:n tutkijan Wolfgang Ketterlen kanssa Nobelin fysiikanpalkinnon vuonna 2001. Wieseman kasvoi Oregonin syrjäseuduilla, mutta pääsi opiskelemaan MIT:hen Massachusettsiin. Viime vuosina Wiemanin erityinen mielenkiinnon kohde on ollut luonnontieteiden opetus. Hän työskentelee Coloradon yliopistossa Boulderissa. == Lähteet == Luokka:Yhdysvaltalaiset fyysikot Luokka:Nobelin fysiikanpalkinnon saajat Luokka:Vuonna 1951 syntyneet Luokka:Elävät henkilöt
Ruotsi-Norja

Ruotsin ja Norjan yhdistyneet kuningaskunnat (, ) eli Ruotsi-Norja oli Ruotsin ja Norjan välille vuosiksi 1814–1905 muodostettu personaaliunioni, jossa mailla oli muun muassa yhteinen kuningas. Unionin ainoa maarajanaapuri oli Venäjän keisarikunta. == Historia == Ruotsi kuului Napoleonin vastustajiin, minkä johdosta Napoleon taivutteli Venäjän valtaamaan Ruotsilta Suomen. Napoleonin sotien jälkeen Ruotsi sai hyvityksenä Norjan Napoleonin liittolaiselta Tanskalta. Maiden välille muodostettiin personaaliunioni. Norja sai sisäisen autonomian ja periaatteessa vain ulkopolitiikka oli maille yhteinen. Norjassa personaaliunioniin oltiin kuitenkin yleisesti tyytymättömiä ja vaatimukset täydestä itsenäisyydestä kasvoivat. Vuonna 1905 järjestettiin Norjassa personaaliunionin purkamisesta kansanäänestys, jonka tulos oli murskaava: 368 208 ääntä (99,95 %) purkamisen puolesta ja 184 ääntä sitä vastaan. Äänestystuloksen jälkeen Ruotsi taipui maiden eroon. Norja itsenäistyi vuonna 1905 ja maiden välinen personaaliunioni lakkasi olemasta. Ennen tilanteen ratkeamista maiden välillä oli vallinnut jopa sodan uhka. == Lähteet == == Aiheesta muualla == Luokka:Euroopan entiset monarkiat Luokka:Personaaliunionit Luokka:Ruotsin historia Luokka:Norjan historia
Prefiksi

Prefiksi eli etuliite on kielitieteen käsite, joka merkitsee sanan eteen liitettävää osaa, joka muokkaa sanan merkitystä. Prefiksi ei voi esiintyä itsenäisesti. Esimerkiksi pelkkä *epä ei ole suomen kielen sana, mutta epä- etuliitteen avulla voi muodostaa sanoja, kuten epäkaupallinen. ==Etuliitteitä== Etuliite Merkitys Esimerkki Kommentti irto- "irrallinen", "irtonainen" irto-osa, 'irrallinen osa' avo- "avonainen", "avoin" avoauto, 'avonainen auto' epä- "päinvastainen" epäystävällinen, 'ystävällisen vastakohta' lähi- "lähellä oleva" lähikauppa, 'lähellä oleva kauppa' ulko- "ulkona oleva", "ulos johtava" ulko-ovi, 'ulos johtava ovi' anti- "vastakkainen" antiteesi, 'vastaväite' kseno- "ulkomainen", "vieras" ksenofobia, 'ulkomaalaispelko' kvasi- "näennäis-" kvasitieteilijä, 'näennäistieteilijä' == Katso myös == * Affiksi == Lähteet == Luokka:Muoto- oppi
Miinalautta Porkkala

Miinalautta Porkkala (kylkinumero 91, aiemmin 777) on Suomen merivoimien Pansio-luokan miinalautta. Aluksella on suuri miina- ja kuljetuskapasiteetti. Se on varustettu koneellisilla miinojen lastaus- ja laskulaitteilla ja kykenee lähes samoihin tehtäviin kuin merivoimien miinalaivatkin. == Valmistus == Alus tilattiin toukokuussa 1990 Olkiluodon telakalta. Se kastettiin kumminaan Inge- Maj Boström ja otettiin palvelukseen 29. lokakuuta 1992.Gardiner, Robert s. 94 == Palvelus == Alus on Suomenlahden meripuolustusalueen 5. miinalaivueessa kotitukikohtanaan UpinniemiPuolustusvoimat - Pansio-luokka . Aluksen kummipaikkakunta on Porkkalan kylä. Porkkala on Inkoon kunnan kummialus. == Lähteet == * === Viitteet === == Aiheesta muualla == *5.Miinalaivue Luokka:Pansio-luokan miinalautat
Songs from the Wood

Songs from the Wood on englantilaisen rockyhtye Jethro Tullin vuonna 1977 julkaisema albumi. Albumi on sekoitus progressiivista rockia ja folkrockia. Levy on yksi yhtyeen arvostetuimmista ja laajimmin tunnetuista ja on yhtyeen 1970-luvun jälkipuoliskolla nauhoittaman folktrilogian ensimmäinen osa. Jethro Tullin aikaisemmista 1970-luvun puolivälin teoksista poiketen Songs from the Wood ei ole konseptialbumi vaan on enemmänkin kokoelma kappaleita, jotka kertovat brittiläisestä luonnosta. Levyn soundi on hyvin kelttiläinen, ja Ian Andersonin poikkihuilu ja akustinen kitara ovat levyllä keskeisiä. Yhtyeen pitkäaikainen taustavaikuttaja ja orkesterisovituksista vastaava David Palmer liittyi yhtyeeseen vakituiseksi toiseksi kosketinsoittajaksi levyn nauhoitusten alussa. ==Kappaleet== *Kaikki kappaleet kirjoittanut Ian Anderson. A-puoli # # # # # B-puoli # * # # # ===Remasteroidun version (2003) bonuskappaleet=== # * # ==Kokoonpano== *Ian Anderson – laulu, huilu, akustinen kitara, mandoliini *Martin Barre – kitara, luuttu *Barriemore Barlow – rummut, lyömäsoittimet, marimba *John Evan – piano, urut, syntetisaattori *John Glascock – bassokitara, laulu *David Palmer – piano, kirkkourut, syntetisaattori ==Lähteet== Luokka:Jethro Tullin albumit Luokka:Vuoden 1977 albumit
Suffiksi

Suffiksi (eli jälkiliite tai takaliite) on sanan loppuun tuleva osa, jolla on eri merkitys kuin sanan vartalolla. Se voi muuttaa sanan tarkoitusta tai olla vain kieliopillinen pääte. Suomen kielen taivutus- ja johdospäätteet (johtimet eli johtopäätteet) ovat pääosin suffikseja. Myös omistusliitteet eli possessiivisuffiksit ovat suffikseja. Taivutuspäätteitä ovat suomessa mm. nominien sija- ja lukupäätteet ja verbien persoona-, luku- ja aikamuotopäätteet. Osalla päätteistä on vain yksi ilmiasu, kuten allatiivilla: -lle esimerkiksi kadulle. Niillä päätteillä, joihin sisältyy takavokaali a, o tai u on myös etuvokaalinen vastine, kuten inessiivin päätteellä: ssa/-ssä esimerkiksi talossa, kylässä. Englannin kielessä suffikseja ovat muun muassa verbien taivutuspäätteet -s, -ed ja -ing, adjektiivien vertailuasteiden tunnukset -er ja -est sekä monet johtimet, kuten -ism, -less ja -ize. ==Katso myös== * Affiksi * Prefiksi * Infiksi * Sirkumfleksi ==Lähteet== Luokka:Muoto- oppi fr:Affixe#Place des affixes nn:Affiks#Suffiks
Brad Walker

Brad Walker (s. 21. kesäkuuta 1981 Aberdeen, Etelä-Dakota) on yhdysvaltalainen seiväshyppääjä. Opiskellessaan Washingtonin yliopistossa Walker voitti sisäratojen NCAA-mestaruuden vuosina 2003 ja 2004. Vuonna 2005 hän voitti Yhdysvaltain sisäratojen ja ulkoratojen mestaruuden. Helsingin MM-kisoissa hän voitti MM-hopeaa tuloksella 575. Kauden lopussa hän voitti IAAF:n yleisurheilufinaalin tuloksella 585. Walker voitti vuonna 2006 Yhdysvaltain sisäratojen mestaruuden ja sisäratojen MM-kultaa Moskovan MM-kisoissa tuloksella 580. IAAF:n yleisurheilufinaalissa hän oli vuonna 2006 seitsemäs. Vuoden 2007 MM-kilpailuissa Osakassa Walker voitti kultaisen mitalin tuloksella 586 Ranskan Romain Mesnilin jäädessä hopealle samalla tuloksella. Hän ylsi vuonna 2007 voittoon myös IAAF:n yleisurheilufinaalissa ja Yhdysvaltojen mestaruuskilpailuissa sekä vuonna 2008 kotimaansa hallimestaruuskisoissa. Maaliskuussa 2008 Walker sai hopeaa sisäratojen MM- kilpailuissa Valenciassa halliennätystuloksellaan 585. Saman vuoden kesäkuussa hän hyppäsi Eugenessa Yhdysvaltojen ennätyksen 604 cm, mutta jäi ilman tulosta Pekingin olympialaisten karsintakilpailussa. IAAF:n yleisurheilufinaalissa hän oli toinen Viitattu 7.4.2013 . Vuonna 2009 hän voitti Yhdysvaltojen mestaruuden, muttei voinut osallistua Berliinin MM-kilpailuihin loukkaantumisen vuoksi. Istanbulin sisäratojen MM-kilpailuissa 2012 hän sijoittui kolmanneksi tuloksella 580 cm. Hän voitti samana vuonna Yhdysvaltojen sisäratamestaruuden ja olympiakarsinnat, mutta jäi ilman tulosta Lontoon olympialaisten loppukilpailussa. ==Henkilökohtaiset ennätykset== * Seiväshyppy ** Ulkoradat: 604 (2008) ** Sisäradat: 586 (2012) ==Katso myös== *Luettelo kuusi metriä ylittäneistä seiväshyppääjistä ==Lähteet== Luokka:Yhdysvaltalaiset seiväshyppääjät Luokka:Vuonna 1981 syntyneet Luokka:Elävät henkilöt
Emälaiva Mursu

Emälaiva Mursu (kylkinumero 98) oli Suomen merivoimien Valas-luokan sukeltajienemälaiva, jossa oli suuri majoituskapasiteetti, siirrettävä painekammio sekä useita kumiveneitä.Leijonalippu merellä s. 135 == Valmistus == Alus tilattiin Enso-Gutzeitin Laitaatsillan telakalla Savonlinnassa. Se laskettiin vesille 1980. == Palvelus == Alus oli 5. miinalaivueessa, kun se poistettiin kesällä 2013 alusluettelosta ja myytiin yksityiselle. Se sai uuden nimen Muru.LAIVA 3/2013, s. 7–8, "Merivoimat myy ja romuttaa aluksiaan" Tammikuussa 2019 laiva oli ankkurissa Djiboutin satamassa Djiboutin lipun alla. ==Lähteet== * ===Viitteet=== Mursu
YFL Jymy

YFL Jymy (kylkinumero 511) on Suomen merivoimien Syöksy-luokan nopea ja matalakulkuinen komentovene, joka on varustettu nykyaikaisella viestilaitteistolla ja muilla johtamisen apuvälineillä. == Valmistus == Alus tilattiin Uudenkaupungin Työveneeltä. == Palvelus == Alus on Rannikkolaivastossa, jossa sen tehtävänä on mahdollistaa komentajan johtamistoiminta saaristossa.Puolustusvoimat == Lähteet == * === Viitteet === Luokka:Syöksy-luokan komentoveneet
Oravasaimiri

Oravasaimiri (Saimiri sciureus) on yksi saimirien suvun viidestä lajista. Oravasaimirit ovat pienikokoisia ja sangen helppohoitoisia, minkä vuoksi eläintarhat suosivat niitä. Eläintarhoissa oravasaimirien on todettu eläneen jopa 30-vuotiaiksi. == Tuntomerkit ja levinneisyys == Oravasaimiri on kooltaan noin 28–37 senttimetriä pitkä, pois lukien 37–45 senttimetriä pitkä häntä. Oravasaimiri painaa noin 550–1250 grammaa. Sen turkki on kellertävänharmaa, kädet ja jalat oranssit ja naama valkoinen lukuun ottamatta mustaa kuonoa. Oravasaimirin esiintymisalue rajoittuu Etelä-Amerikan mantereelle; sitä tavataan Venezuelan pohjoisosista aina Brasilian eteläosiin ja Kolumbiaan ja Andien rinteille. Oravasaimirit viihtyvät parhaiten kosteissa alankometsissä. == Elintavat ja ääntely == Oravasaimirien lauma saattaa käsittää jopa 300 yksilötä. Tavallisimmin sen koko vaihtelee väliltä 30–50 yksilöä. Suuret ryhmät eivät pysy joka hetki yhtenäisinä, vaan ne hajaantuvat usein päivän ajaksi ja palaava yhteen ruokalevolle. Lauman elinpiiri on noin 16–20 hehtaaria. Paikoin oravasaimirilaumojen elinpiirit menevät päällekkäin, mutta yleensä vain reuna-alueilta. Oravasaimirien ääntely on tutkitusti vivahteikkaampaa kuin muilla apinoilla. Erilaisia ääniä onkin tunnistettu vähintään 20 erilaista. == Lisääntyminen == Luonnossa oravasamiirit lisääntyvät ympäri vuoden. Vastasyntynyt poikanen syntyy 170 vuorokauden tiineyden jälkeen painaen noin 100 grammaa. Synnytyksen jälkeen poikaset tarrautuvat emon selkään. Emot suojelevat poikasiaan saalistajilta ja liian lähelle tunkeilevilta uroksilta. Emo vieroittaa poikasensa noin vuoden iässä. Naaraat tulevat sukukypsiksi 3-vuotiaina, uros ollessaan viisi vuotta vanha. == Lähteet == * === Viitteet === Luokka:Kierteishäntäapinat
Saattaja Viipuri (761)

Saattaja Viipuri (761) oli Suomen merivoimien saattaja. == Valmistus == Neuvostoliitto tilasi aluksen Turusta Wärtsilä Crichton-Vulcanin telakalta. Rakenteilla ollut hinaaja varattiin 1941 Suomen merivoimille, joka otti elokuussa 1941 aluksen palvelukseen saattajana.Auvinen, Visa s. 93 == Palvelus == Viipuri kävi lauantaina 14. syyskuuta 1941 Utössä hakemassa panssarilaiva Ilmarisen tuhosta pelastuneet Turkuun. Alus ja sen sisarlaivat 762 - 764 toimitettiin sodan jälkeen Neuvostoliittoon alkuperäiselle tilaajalleen. ==Lähteet== * * ===Viitteet=== Viipuri (761)
Tuomikylä

Tuomikylä on kylä Ilmajoen kunnassa. Se sijaitsee kunnan keskustasta itään kohti Kyrkösjärven tekoallasta ja Seinäjoen rajaa. Kylässä on noin 350 asukasta ja noin 170 taloutta. Tuomikylän läpi virtaa Tuomiluoma-niminen joki kohti Kyrönjokea. Tuomikylä on jokilaaksotasankoa, ja joen rantapellot ovat joen molemmin puolin merkittävä maisemakokonaisuus. Tuomikylä muodostaa tuomien reunustaman joen rannalle nauhamaisen kylän. Tienvarsimaisema pidetään arvokkaana kokonaisuutena, johon liittyy historiallisia, kulttuurisia ja maisemallisia merkityksiä.Seinäjoen itäisen ohikulkutien ympäristön osayleiskaava. Ilmajoen kunta, kaavoitustoimi 2007 Tuomikylässä on myös alakoulu ja Käpälämäen päiväkoti. Seinäjoen Jouppilanvuoren sekä Ilmajoen Ahonkylän ja Tuomikylän kautta kulkee 11,5 kilometrin valaistu, esteetön patikointi-, pyöräily- ja ratsastusreitti, jonka varrella on useita laavuja ja kotia.Luontoreitit ja laavut, Liikuntapalvelut, Seinäjoen kaupunki. Viitattu 11.11.2015. Tuomikylässä sijaitsee Figen Oy:n sikojen keinosiemennysasema.Figen Oy , viitattu 20.11.2015. ==Lähteet== ==Aiheesta muualla== *joululehti Tuomiluoman varrelta, Tuomikylä-seura ry *Luhtasela, Anja ym. (toim.): Muisteluja elämästä Tuomikylän Luhtaselassa. Seinäjoki : [s.n], 2003. *Mirjam Nikkola, o.s. Harju: ”Lapsuuteni muistoja Tuomikylästä 70 vuoden takaa”. Ilmajoen joulu 2004. *Tuomikylä sanoin ja kuvin. Tuomikyläseura 1988. Luokka:Ilmajoen kylät Luokka:Etelä-Pohjanmaan maakunnan entiset taajamat
FC Libourne-Saint-Seurin

FC Libourne-Saint-Seurin (usein FC Libourne) on ranskalainen jalkapalloseura, joka perustettiin vuonna 1998 kahden seuran yhteenliittymänä lounaisranskalaisessa Gironden departementissa. Fuusion taustalla olivat vuonna 1935 Libournessa perustettu FC Libourne ja vuonna 1927 perustettu AS Saint-Seurin. Seuran logossa esiintyy pingviini, ja tästä tulee myös joukkueen lempinimi Les pingouins. == Aiheesta muualla == * Joukkueen viralliset sivut Libourne-Saint-Seurin Luokka:Vuonna 1998 perustetut urheiluseurat Luokka:Gironde
Vartiolaiva Tursas

Vartiolaiva Tursas oli Suomen merivartiolaitoksen ulkovartiolaiva, joka sekä talvi- että jatkosodassa liitettiin Suomen merivoimiin. == Hankinta == Temscheläisen Jos Boel & Zohnenin valmistama alus ostettiin 1939 Belgiasta, jolloin sen nimenä oli Baltic. Alus tuotiin 14. kesäkuuta 1939 Suomeen, minkä jälkeen se muutettiin ulkomerikalastustroolarista ulkovartiolaivaksi. == Palvelus == Talvisodan alettua alus liitettiin Ahvenanmaalla saattolaivueeseen. Se oli 13. tammikuuta 1940 suojaamassa sukellusvenehyökkäykseen joutunutta saattuetta. Jäljittäessään Neuvostoliiton Itämeren laivaston sukellusvenettä Štš-324 saattaja Aura II upposi syvyyspommin räjähdettyä kannella. Tursaksen miehistö pelasti 15 uponneen aluksen eloonjäänyttä.Auvinen, Visa s. 162-163 Jatkosodassa Tursas kuului saattajalaivueeseen, jonka mukana se torjui sukellusveneitä. Sotatoimien päätyttyä alus palautettiin 1944 rajavartiolaitokselle. Siihen asennettiin 1952 jääkeula. Alus oli 1959 peruskorjattavana, jolloin siihen asennettiin jääperä, uusittiin kansirakenteet ja asennettiin uusi tehokkaampi 960 hevosvoiman moottori. Alus muutettiin 1974 tukialukseksi, jolloin se varustettiin merivartioasemaksi. Aluksen sijoituspaikkoina olivat Fagerholma, Korppoon ja Nauvon välisen salmen eteläpäässä ja myöhemmin Stormalön ranta Paraisten länsipuolella.Auvinen, Visa s. 163 Alus poistettiin käytöstä samannimisen ulkovartiolaivan valmistuttua. ==Lähteet== * * === Viitteet === Luokka:Suomen merivoimien saattajat Luokka:Suomen merivartiostot Luokka:Vartiolaivat
Miinalaiva Frej

Frej oli Suomen höyrylaiva osakeyhtiön matkustajalaiva. Se oli Suomen merivoimilla miinalaivana talvisodassa. == Historia == Alus oli rakennettu 1900 nimellä Vladimir. Sen osti 1907 Wasa-Nordsjö Ångbåts Ab, joka nimesi aluksen Frejksi. Yhtiö fuusioitiin 1926 Finska Ångfartygs Ab:hen, jolloin Frej siirtyi uudelle yhtiölle.Finska Ångfartygs Ab:n alusluettelo Alus ennen talvisotaa Finska Ångfartygs Ab:lle, jolloin sen kotipaikkana oli HelsinkiVuosisadan merikirja s. 49. === Talvisota === Ylimääräisten harjoitusten alettua lokakuussa 1939 alus otettiin merivoimille, joka muutti aluksen miinalaivaksi. Aluksen muutostyöt sujuivat nopeasti, vaikka ammattitaitoisen henkilöstön puute sitä haittasikin. Alus aseistettiin 75 mm tykillä ja konekiväärillä. Muutostöiden jälkeen alus kykeni kuljettamaan ja laskemaan 50 miinaa. Sodan aikana Frej laski miinoja Itämerelle päällikkönään luutnantti A. GyllingSuomen laivasto 1918-1969 osa 1 liite 16. === Sodan jälkeen === Alus palautettiin sodan päätyttyä omistajalleen. Frej myytiin 1959 Partrederi Fylgialle, jolloin se nimettiin Fylgiaksi. == Lähteet == * * * ===Viitteet=== Luokka:Suomen merivoimien miinalaivat Luokka:Effoa
Chamois Niortais FC

Chamois Niortais FC on ranskalainen jalkapalloseura Niort'in kaupungista. Seura on perustettu vuonna 1925, ja se pelaa kotiottelunsa Stade René Gaillard'illa. == Aiheesta muualla == * Joukkueen viralliset sivut Luokka:Ranskalaiset jalkapalloseurat Luokka:Vuonna 1925 perustetut urheiluseurat Luokka:Deux-Sèvres
Miinalaiva Poseidon

Miinalaiva Poseidon oli Suomen merivoimien miinalaiva. Alun perin Poseidon oli Ångfartygsaktiebolaget Poseidonille 1898 rakennettu alus. == Historia == Alus asetettiin linjaliikenteeseen Turku–Lyypekki-linjalle, joka kuitenkin lakkautettiin 1904. Alus myytiin Hampurin-Amerikan linjalle, jolta aluksen osti 1912 Suomen Höyrylaiva Osakeyhtiö - Finska Ångfartygs Aktiebolaget. Aluksen kotipaikka oli Helsinki.Vuosisadan merikirja s. 49 == Palvelus == Alus otettiin merivoimien palvelukseen lokakuussa 1939 ylimääräisten harjoitusten alettua. Aluksen valmistelut sujuivat nopeasti, vaikka ammattitaitoisen henkilöstön puute sitä haittasikin. Talvisodan aikana Poseidon laski miinoja Itämerelle. Alus oli edelleen jatkosodan alussa miinalaivana ennen palauttamistaan omistajalleen.Suomen laivasto 1918-1968 osa 2 liite 1 Suomen Höyrylaiva Osakeyhtiö myi 1944 aluksen Ph. U. Strengberg & Companylle. == Päälliköt == Aluksen päällikköinä toimivat talvisodassa luutnantti M. Mäkelä 25. joulukuuta 1939 saakka ja sen jälkeen kapteeniluutnantti P. Juntunen.Suomen laivasto 1918-1969 osa 1 liite 16 == Lähteet == * * * * ===Viitteet=== Luokka:Suomen merivoimien miinalaivat
Miinalaiva Suomi

Miinalaiva Suomi oli Suomen merivoimien miinalaiva. == Historia == Alus oli rakennettu vuonna 1910. Alus kuului Finska Ångfartygs Aktiebolagetille, jolloin sen kotipaikkana oli HelsinkiFinska Ångfartygs Aktiebolagetin alusluettelo . === Palvelus === Merivoimien palvelukseen se otettiin lokakuussa 1939 YH:n alettua. Aluksen valmistelut sujuivat nopeasti, vaikka ammattitaitoisen henkilöstön puute sitä haittasikin. Talvisodan aikana alus laski miinoja Itämerelle. Alus oli jatkosodan aikana useana vuonna henkilökuljetustehtävissäSuomen laivasto osa 2 liite 1, kunnes se palautettiin omistajalleen. Aluksen päällikkönä toimi talvisodassa kapteeniluutnantti P. Juntunen.Suomen laivasto 1918-1969 osa 1 liite 16 Suomi myytiin 1944 Carl Gahlnbackille Danzigiin. == Lähteet == * * * ===Viitteet=== Luokka:Suomen merivoimien miinalaivat
Volga-Dnepr Airlines

Volga-Dnepr Airlines on Uljanovskissa kotipaikkaansa pitävä venäläinen rahtilentoyhtiö, joka operoi tilauslentoja maailmanlaajuisesti. Yhtiöllä on käytössään maailman suurin Antonov An-124 -laivasto, jolla se pystyy kuljettamaan suuriakin kappaletavaroita eri puolille maailmaa. Yhtiön kotikenttänä toimii Vostotšnyin kansainvälinen lentoasema Uljanovskissa. Toinen yhtiön tärkeä solmukohta on Jemeljanovon lentoasema Krasnojarskissa. Volga-Dneprillä on tytäryhtiö AirBridgeCargo Airlines, joka vastaa säännöllisestä rahtiliikenteestä. ==Tunnukset== *IATA: VI *ICAO: VDA *Kutsukoodi: Volga-DneprAirline Codes ==Laivasto == Volga-Dnepr Airlinesin laivasto joulukuussa 2015: * 10 Antonov An-124-100 * Antonov An-124-300 (40 tilauksessa) * 5 Iljušin Il-76TD-90VD ==Lähteet== ==Aiheesta muualla== *Volga- Dnepr Airlines Luokka:Venäläiset lentoyhtiöt Luokka:Rahtilentoyhtiöt
Steve Forrest

Steve Forrest (syntyjään William Forrest Andrews; 29. syyskuuta 1924 Huntsville, Texas – 18. toukokuuta 2013) oli yhdysvaltalainen näyttelijä. Hän on näyttelijä Dana Andrewsin pikkuveli. Forrest näytteli kymmenissä Hollywood- elokuvissa. Näitä ovat muun muassa Atlantin valli murtuu (1962), Jenkkifutisjoukkue North Dallas 40 (1979) ja Äiti kulta (1981). Forrest oli myös mukana televisiosarjoissa kuten S.W.A.T. – valiojoukko ja Dallas. Vuodesta 1949 lähtien Forrest oli naimisissa Christine Carilaksen kanssa. Pariskunnalla oli kolme poikaa. ==Lähteet== ==Aiheesta muualla== * * Luokka:Yhdysvaltalaiset näyttelijät Luokka:Vuonna 1924 syntyneet Luokka:Vuonna 2013 kuolleet
Subhuman Race

Subhuman Race on Skid Row’n kolmas albumi. Se julkaistiin 28. maaliskuuta vuonna 1995. Albumi on myös viimeinen studioalbumi laulaja Sebastian Bachin sekä rumpali Rob Affuson kanssa. Albumi nousi Suomen viralliselle listalle neljäksi viikoksi. Se ylsi parhaimmillaan sijalle 15. == Kappaleet == # # # # # # # # # # # # # == Kokoonpano == * Sebastian Bach – laulu, taustalaulu * Scotti Hill – kitara, taustalaulu * Dave Sabo – kitara * Rachel Bolan – basso * Rob Affuso – rummut == Arvostelut == * Allmusic: Allmusic review * Entertainment Weekly: DEntertainment Weekly * Rolling Stone: Rolling Stone == Lähteet == == Aiheesta muualla == * * Luokka:Skid Row’n albumit Luokka:Vuoden 1995 albumit Luokka:Bob Rockin tuottamat albumit
Aimee Garcia

Aimee Garcia (s. 28. marraskuuta 1978 Chicago, Illinois, Yhdysvallat) on yhdysvaltalainen näyttelijä. Hän on näytellyt sivurooleja useissa televisiosarjoissa kuten Teho-osasto, Agentit, Angel, Arki vaivaa ja CSI: New York. Garcia on valmistunut Northwestern-yliopistosta pääaineinaan journalismi ja taloustieteet. Garcia on meksikolais-puertoricolaisesta perheestä. Garcia ja AJ Mendez käsikirjoittavat jatko-osan elokuvalle 47 Ronin. ==Lähteet== == Aiheesta muualla == * Luokka:Yhdysvaltalaiset näyttelijät Luokka:Vuonna 1978 syntyneet Luokka:Elävät henkilöt
Espanjan muukalaislegioona

Espanjan muukalaislegioona on Espanjan armeijan eliittiyksikkö. Vuoteen 1956 saakka se oli osa Espanjan Afrikan armeijaa yhdessä Regulares-joukkojen kanssa. Espanjan muukalaislegioona perustettiin 28. tammikuuta 1920 kukistamaan kapinaa Marokossa. Espanjan sisällissodassa legioona tuki Francon johtamia kansallismielisiä. Nykyisin legioonan nimi on La Legión, sillä siihen ei ole pestattu ulkomaalaisia vuoden 1987 jälkeen. Legioona otti osaa Irakin sotaan ja 2005 se lähetettiin Afganistaniin. ==Katso myös== * Ranskan muukalaislegioona == Aiheesta muualla == * Ainoa suomalainen Espanjan muukalaislegioonassa. Leonard J. Lundberg, Kansan kuvalehti, 08.07.1932, nro 28, s. 24, Kansalliskirjaston digitaaliset aineistot * Ainoa suomalainen Espanjan muukalaislegioonassa, jatkoa, Kansan kuvalehti, 15.07.1932, nro 29-30, s. 42, Kansalliskirjaston digitaaliset aineistot * Espanjan muukalaislegioona muistojen joukkoon, Hakkapeliitta, 13.09.1932, nro 37, s. 12, Kansalliskirjaston digitaaliset aineistot * Erämaan kapina. Espanjan muukalaislegioonassa palvellut suomalainen Hakkapeliitan haastateltavana, Hakkapeliitta, 04.10.1932, nro 40, s. 15, Kansalliskirjaston digitaaliset aineistot Muukalaislegioona, Espanjan Muukalaislegioona, Espanjan
Virulenssi

Taudinaiheuttamiskyky eli virulenssi tarkoittaa bakteerin tai viruksen kykyä aiheuttaa tauti. Virulenssitekijä on puolestaan aiheuttajan ominaisuus, joka aikaansaa kyvyn. Tällainen taudinaiheuttamiskyvyn syy voi olla esimerkiksi bakteerin tarttumiskyky. Kun virulenssitekijänä on esimerkiksi bakteerin oma yksittäinen valkuaisaine, joka myrkyttää bakteerin isäntäsoluja, seuraa muutaman päivän sisällä isäntäsolujen myrkytys. Tästä seuraa vakavia kudosvaurioita taudinaiheuttamiskyvyn alueelle, joista hoitamattomana seuraa verenmyrkytys. Luokka:Bakteerit Luokka:Virukset
Idukkin piirikunta

Idukki () on yksi Intian Keralan osavaltion 14 piirikunnasta. Piirikunnassa asuu 1 129 221 henkeä (vuonna 2001Census India ), ja sen keskuskaupunki on Painavu. Muita tärkeitä kaupunkeja ovat Thodupuzha, Kattappana ja Adimaly. Idukkissa on suuri vuonna 1969 valmistunut pato, joka on rakennettu yhteistyössä Kanadan hallituksen kanssa. Pato tuottaa noin 60 prosenttia osavaltion sähköstä. Luonnoltaan Idukki on vuoristoinen: Anai Mudin 2 659 metriin nouseva vuorenhuippu on Intian korkein vuori Himalajan eteläpuolella. Piirikunnassa on 14 yli 2 000 metrin korkuista vuorta. Suuri osa Idukkista on metsien peittämää, ja siellä asuu useita harvinaisia eläinlajeja, kuten aasiannorsuja ja tiikereitä. Piirikunnan tärkeimmät maataloustuotteet ovat kardemumma, pippuri, kumi ja tee.Idukki.com == Lähteet == == Aiheesta muualla == Luokka:Keralan piirikunnat
Jack Kilby

Jack St. Clair Kilby (8. marraskuuta 1923 – 20. kesäkuuta 2005) oli yhdysvaltalainen keksijä ja insinööri, joka sai Nobelin fysiikanpalkinnon vuonna 2000. == Elämä == Kilby kasvoi Kansasissa pikkukaupungin sähköliikkeen omistajan poikana. Hän kiinnostui amatööriradiosta ja radio-ohjelmista, ja opiskeli sähkötekniikkaa Illinoisin yliopistossa. Ylemmän korkeakoulututkinnon hän suoritti työn ohessa iltakursseilla Wisconsinin yliopistossa. Hän rakensi ensimmäisen toimivan mikropiirin vuonna 1958 työskennellessään Texas Instruments -yhtiössä. Kilby liittyi Texas Instrumentsille vuonna 1958 ja saman vuoden kesällä hän rakensi piirin, jossa kaikki komponentit oli valmistettu yhdelle paperiliittiminen kokoiselle puolijohdemateriaalin palalle. 12\. syyskuuta 1958 Kilby esitteli ensimmäistä mikropiiriä laboratoriossa. Kilbyn ”monoliitti-idea” oli, että irrallisten yhteen kytkettävien komponenttien kuten vastusten ja transistorien sijasta koko elektroniikan kokonaisuus pitäisi rakentaa yhdestä puolijohdelevystä ja sen pinnalle järjestellyistä epäpuhtauksista, jotka korvasivat noiden komponenttien toiminnot. Hän alkoi työstää postimerkin kokoisia germanium- levyjä ja mikropiirin patenttihakemus jätettiin helmikuussa 1959. Robert Noyce työskenteli Jean Hoernin keksinnön pohjalta ja sai aikaan ensimmäisen käytännöllisen mikropiirin. Nykyisin Kilby ja Noyce jakavat kunnian keksinnöstöä. Kilby patentoi myös kannettavan elektronisen laskukoneen ja lämpötulostimen. Kaiken kaikkiaan hänen nimissään on noin 60 patenttia. Kilbyllä on kaksi tytärtä ja viisi tyttärentytärtä. == Merkitys == Kilbyn ensimmäisenä rakentamasta mikropiiristä alkoi uusi tekninen vallankumous. Niitä on tehty miljardeja kappaleita, ja käytetty niin tietokoneissa kuin sydämentahdistimissakin. == Katso myös == *Geoffrey Dummer == Lähteet == Luokka:Yhdysvaltalaiset fyysikot Luokka:Yhdysvaltalaiset keksijät Luokka:Yhdysvaltalaiset insinöörit Luokka:Nobelin fysiikanpalkinnon saajat Luokka:Vuonna 1923 syntyneet Luokka:Vuonna 2005 kuolleet Luokka:Seulonnan keskeiset artikkelit
Puheen taltioiminen

Puheen taltioimisella tarkoitetaan menetelmiä, joilla puhe voidaan taltioida kirjoitettuun muotoon. Puhetta voidaan tallentaa myös nauhoittamalla ja tallentamalla joko ääni tai kuva, mutta näitä ei pidetä varsinaisina puheentaltioimismenetelminä. == Puheentaltioimismenetelmät == Puheen taltioiminen on mahdollista seuraavin menetelmin: 1) Pikakirjoituksessa kirjoitetaan pidetty puhe. Pikakirjoitus voi olla \- konepikakirjoitusta tai \- käsipikakirjoitusta 2) Puheentunnistusohjelmalla tuotetaan puheesta tietokoneen avulla tekstimuoto. Se räätälöidään yhdelle käyttäjälle ja tämän äänelle. Puheen taltioijalla on käytössään nk. stenomask, johon puhe sanellaan. == Tosiaikainen puheen taltioiminen ja kielen kääntäminen == Nykyään konepikakirjoituksen tuottama teksti voidaan kääntää nk. CAT- järjestelmällä eli tietokoneavusteisella kääntämisohjelmalla suoraan normaaliksi tekstiksi. Tämä on mahdollistanut puheiden tosiaikaisen tulkitsemisen, mitä käytetään muun muassa television tekstityksessä kuulovammaisille. Tosiaikainen puheen tulkitseminen ja tähän liitetty tekstin tosiaikainen kääntäminen on mahdollistanut tekstin tosiaikaisen tuottamisen usealle kielelle. Käsipikakirjoituksen tulkitseminen koneellisesti liittyy hahmontunnistukseen. Koska pikakirjoitusmerkit kuvaavat sanoja tai sanayhdistelmiä eivätkä näin ollen ole erillisiä, käsipikakirjoituksen kääntämisessä ei ole vielä edistytty pitkälle. == Puheen taltioimista edistävät järjestöt == * Suomen Pikakirjoittajayhdistys ry * International Federation for Information Processing INTERSTENO Luokka:Käyttöliittymät Luokka:Käännöstiede Luokka:Pikakirjoitus
Scotti Hill

Scotti Hill, oik. Scotti Lawrence Mulvehill (s. 31. toukokuuta 1964 Manhasset, New York) on Skid Row'n kitaristi. Hän on maininnut esikuvikseen Jimi Hendrixin, Stevie Ray Vaughanin ja Jeff Beckin. == Skid Row == Scotti Hill tutustui yhtyeeseen vuonna 1986 siten, että Skid Row'n basisti Rachel Bolan tunsi Hillin edellisestä yhtyeestään. Hän ehdotti, että Hill liittyisi hänen uuteen yhtyeeseensä, Skid Rowiin. Hill on ollut yhtyeessä sen alkuajoista asti, vaikka moni jäsen on vaihtunut. Scotti Hill on siis uudessa Skid Rown kokoonpanossa. Hän on ollut myös Ozone Mondayn kokoonpanossa vuonna 1996 muutamien Skid Rown jäsenien ja entisen yhtyeen rumpalin Rob Affuson kanssa. Ozone Monday ei kuitenkaan milloinkaan menestynyt, ja yhtyeen laulaja Shawn McCabem ja rumpali Rob Affuso erotettiin yhtyeestä. Vanha Skid Row koottiin uudelleen ja Scotti jatkoi siinä edelleen kitaristina. Luokka:Yhdysvaltalaiset kitaristit Luokka:Skid Row Luokka:Vuonna 1964 syntyneet Luokka:Elävät henkilöt
Satyendra Bose

Satyendra Nath Bose (, 1. tammikuuta 1894 – 4. helmikuuta 1974) oli intialainen matemaatikko ja fyysikko. Bose opiskeli Kalkutassa ja opetti Kalkutan ja Dhakan yliopistoissa. Hänet tunnetaan parhaiten työstään statistisen mekaniikan parissa. Bose työskenteli Albert Einsteinin kanssa, ja yhteistyön tuloksena he löysivät Bosen–Einsteinin statistisen jakaumalain. Se koskee bosoneiksi kutsuttua alkeishiukkasten ryhmää, joka on nimetty Bosen mukaan. Bosonien sekä tähän jakaumalakiin perustuvan Bosen–Einsteinin kondensaatin tutkimuksista on myönnetty historian saatossa useita Nobelin fysiikanpalkintoja. Tästä huolimatta Bose itse ei koskaan saanut Nobel- palkintoa. == Elämäkerta == Bose syntyi Kalkutassa vuonna 1894. Hänen vanhempansa olivat East Indian Railwayn insinööri sekä myöhemmin kemiallisen laboratorion perustanut Surendranath Bose sekä Amodini Devi. Perheeseen kuului yhteensä seitsemän lasta, joista Bose oli vanhin ja ainoa poika. Bose kävi peruskoulua Kalkutassa ennen kuin aloitti opinnot Hindu Schoolissa vuonna 1907. Kiinnostus matematiikkaa ja muita tieteitä kohtaan heräsi juuri Hindu Schoolissa. Yliopistossa opiskelun Bose aloitti vuonna 1909 Kalkutan Presidency Collegessa. Hän osoittautui yliopistossa erityisen lahjakkaaksi opiskelijaksi. Kandidaatin tutkinnon hän sai päätökseen vuonna 1913 ja maisterin tutkinnon hän suoritti kaikkein parhaimpana oppilaana matematiikassa vuonna 1915. Samana vuonna hän avioitui Ushabala Ghoshin kanssa. He saivat kolme tytärtä ja kaksi poikaa. Bose päätti jatkaa vielä hetken opiskeluita, kunnes vuonna 1917 hän sai työpaikan vasta avatusta Kalkutan University College of Sciencesta. Yliopistossa Bose kykeni lukemaan eurooppalaisia tekstejä sekä opiskelemaan kvanttimekaniikkaa ja suhteellisuutta. Josiah Bibbsin teos statistisesta mekaniikasta herätti Bosenin kiinnostuksen aihetta kohtaan. Hän luki myös Einsteinin julkaisuja ja saikin luvan kääntää näitä töitä Intiassa. Bose sai uuden viran vuonna 1921 Dhakan yliopistosta, jossa hän toimi luennoitsijana. Siellä hän opetti aina vuoteen 1945 asti, jolloin hän palasi takaisin Kalkuttaan saaden fysiikan Guprasad Sing -professuurin. Emeritusprofessoriksi hän siirtyi vuonna 1956. Samana vuonna hän sai varakanslerin viran Vishwabharatin yliopistosta. Bose kuoli 80-vuotiaana synnyinkaupungissaan vuonna 1974. == Lähteet == == Aiheesta muualla == * Scienceworldin elämäkerta Satyendra Nath Bosenista * Satyendra Nath Bose , elämäkerta Calcuttawebissä * MacTutor Biography * Bosons – The Birds That Flock and Sing Together (elämäkerta Bosenista sekä tietoa Bosen-Einsteinin kondesaatista) * Elämäkerta MSN Encartassa Luokka:Intialaiset fyysikot Luokka:Vuonna 1894 syntyneet Luokka:Vuonna 1974 kuolleet
Keppihevonen

Keppihevosella tarkoitetaan joko myytävää lelukeppihevosta tai käsityönä valmistettua keppihevosharrastuksen välinettä. Suomen kielellä sama sana käy molempiin, mutta englanniksi lelukeppihevonen on usein ”stick horse” ja harrastuskeppihevonen ”hobbyhorse”. ==Kuvaus== Keppihevonen on usein kankaasta valmistettu hevosenpää kaulaan saakka, johon on kiinnitetty keppi. Keppihevosia on toisinaan tehty myös puusta, huovuttamalla, langasta virkkaamalla tai jopa vanhasta villasukasta. Harrastuskeppihevoset tehdään yleensä aina käsin eikä massatuotantona koneellisesti. Suositut keppihevosentekijät ovat usein vuosia kokeneita taidoiltaan ja hyvin perillä harrastuksesta. Keppihevosia tehdään eri rotuisia oikeiden hevosten rotujen mukaisesti. Hevosten lisäksi harrastajat valmistavat sadoittain erilaisia varusteita käsin oikeiden hevosten varusteiden mukaan. Harrastajat saattavat valmistaa keppihevosesteitä, talleja ja muita varusteita myös itse esimerkiksi puusta. Keppihevosharrastajat käyttävät keppihevosia harjoitellakseen erilaisia hevosurheilulajeja kuten koulu- ja esteratsastusta. == Lähteet == * Elävä perintö - keppihevosharrastus * The Hobbyhorse - harrastuksesta * Keppihevoset mediassa - linkkejä * Millainen harrastus on keppihevoset? === Viitteet === == Kirjallisuutta == * Uutela, Venla-Maria: Keppari – Keppihevosten maailma. Kustannus Oy Pieni Karhu, 2010. ISBN 978-952-5321-70-8 == Aiheesta muualla == *Keppihevostyökalupakin *Elävä perintö *Keppihevoset mediassa Luokka:Harrastukset Luokka:Hevonen Luokka:Leikkikalut Luokka:Urheiluvälineet
Jack Gustav

Jack Gustav (oik. Gernot Gustav Fraydl, s. 14. maaliskuuta 1975, Graz) on itävaltalainen näyttelijä. Gustav aloitti uransa jalkapalloilijana ja muutti Lontooseen pelaamaan. Loukkaantumiset lopettivat kuitenkin uran ja Gustav aloitti esiintymällä televisiomainoksissa. Sittemmin hän on näytellyt muun muassa televisiosarjoissa Taistelutoverit, Kymppikerho ja Foylen sota. == Aiheesta muualla == * Luokka:Itävaltalaiset näyttelijät Luokka:Vuonna 1975 syntyneet Luokka:Elävät henkilöt
Thickskin

Thickskin on Skid Row’n neljäs albumi, joka julkaistiin 5. elokuuta 2003. Se on ensimmäinen laulaja Johnny Solingerin kanssa levytetty albumi sekä ainoa, jossa Phil Varone soittaa rumpuja. Kappaleesta ”Ghost” kuvattiin musiikkivideo. == Kappaleet == # # # # # # # # # # # # == Kokoonpano == * Johnny Solinger – laulu * Scotti Hill – kitara * Dave Sabo – kitara * Rachel Bolan – basso * Phil Varone – rummut == Arvostelut == * AllMusic: AllMusic review viitattu 5.1.2019 * Imperiumi: 7+/10Skid Row - Thickskin Viitattu 10.1.2023. == Lähteet == == Aiheesta muualla == * * Luokka:Skid Row’n albumit Luokka:Vuoden 2003 albumit
Eero Heinonen (pianisti)

Eero Juhani Heinonen (s. 26. marraskuuta 1950 Turku) on suomalainen pianisti ja pianonsoiton dosentti Sibelius-Akatemiassa. Hän on levyttänyt kamari- ja pianomusiikkia, muun muassa kaikki Sibeliuksen pianoteokset. ==Henkilöhistoria== Heinosen vanhemmat olivat liikenneneuvos Uuno Mikael Heinonen ja Kerttu Helena Revola.Biografia-sampo: Uuno Mikael Heinonen Viitattu 18.9.2021. Heinonen opiskeli Turun musiikkiopistossa 1962–1969 ja Moskovan konservatoriossa 1970–1973. Hän voitti ensimmäisen palkinnon Maj Lind -pianokilpailussa 1966 ja diplomin Tšaikovski-kilpailussa Moskovassa 1974. Heinonen piti ensikonserttinsa 1968 Helsingissä ja on sen jälkeen konsertoinut kotimaan lisäksi lukuisissa Euroopan maissa, Japanissa ja Yhdysvalloissa. Heinonen on opettanut Sibelius-Akatemiassa vuodesta 1975 lähtien, vuodesta 1996 lähtien dosenttina. Hänelle myönnettiin Suomi-palkinto 1999, Sibelius- syntymäkotimitali 2000 ja professorin arvonimi 2010. Heinonen on saanut myös useita valtion pitkäaikaisia taiteilija-apurahoja.Kuka kukin on 2007, Otava 2006 == Levytyksiä == * Jean Sibelius: Piano Works Finlandia 2564-60114-2 (2003) * Sibelius for Violin and Piano. Eero Heinonen, Yoshiko Arai Ondine (1988) * Joonas Kokkonen Sonata for Cello and Piano. Arto Noras, sello, Eero Heinonen, piano Finlandia 1991 ==Lähteet== == Aiheesta muualla == * *Fazer artists * http://www.arkivmusic.com/classical/album.jsp?album_id=139663 Luokka:Suomalaiset pianistit Luokka:Suomalaiset professorin arvonimen saaneet Luokka:Vuonna 1950 syntyneet Luokka:Elävät henkilöt
John Galliano

John Galliano (s. 28. marraskuuta 1960 Gibraltar) on brittiläinen muotisuunnittelija. Hän työskenteli ranskalaisen Christian Diorin muotitalon pääsuunnittelijana 1997–2011. Hänellä on myös omaa nimeään kantava muotimerkki John Galliano sekä pienempi merkki Galliano by John Galliano. Hänet tunnetaan teatraalisista vaatteistaan. Galliano muutti Gibraltarilta Lontooseen ollessaan vasta lapsi. Hän valmistui St Martins College of Art & Designista vuonna 1983 Ranskan vallankumouksesta inspiroituneella kokoelmallaan Les Incroyables. Galliano perusti oman merkkinsä vuonna 1984, ja vuonna 1987 hän voitti parhaan brittiläisen muotisuunnittelijan palkinnon. Gallianolla oli kuitenkin ongelmia yhtiönsä talousasioissa, ja hän jätti Lontoon vuonna 1990 ja siirtyi suunnittelemaan muotia Pariisiin. Ennen kuin Galliano teki sopimuksen muoti- ja luksustavarajätti LVMH Moet Hennessy Louis Vuittonin kanssa, hän oli monta kertaa lähellä konkurssia. Näistä tilanteista hän pelastui lähinnä muotimaailmassa työskentelevien ystäviensä lojaaliudella. Vuonna 1995 Gallianosta tuli ranskalaisen Givenchyn muotitalon pääsuunnittelija, ja seuraavana vuonna hän sai arvostetun paikan Christian Diorin muotitalon pääsuunnittelijana, esitellen ensimmäisen haute couture -kokoelmansa Diorille vuonna 1997. Galliano joutui pois Diorin pääsuunnittelijan paikalta keväällä 2011 toistaiseksi hänen nimiteltyään pariisilaisessa kahvilassa siellä ollutta pariskuntaa ”likaiseksi juutalaiseksi” ja ”aasialaiseksi äpäräksi”. Hän oli myös lausunut väkivaltauhkauksia.Yle.uutiset. Tapaus ei ollut ensimmäinen laatuaan. Gallianolla itselläänkin on juutalaiset juuret.Daily Mail Galliano on voittanut parhaan brittiläisen muotisuunnittelijan palkinnon neljä kertaa; 1987, 1994 ja 1995, sekä vuonna 1997, jolloin hän jakoi palkinnon Alexander McQueenin, seuraajansa Givenchyn muotitalossa, kanssa. == Lähteet == == Aiheesta muualla == * John Galliano -merkin viralliset sivut . * John Galliano Design Museumin sivuilla. * Winter Collection Galliano 2008 . Luokka:Brittiläiset muotisuunnittelijat Luokka:Vuonna 1960 syntyneet Luokka:Elävät henkilöt Luokka:Vaatemerkit
James Immekus

James Immekus (s. Crystal Lake, Illinois) on yhdysvaltalainen näyttelijä. Hän on esiintynyt sivurooleissa televisiosarjoissa kuten Num3rot, Todistettavasti syyllinen, House ja Siskoni on noita. Immekus on opiskellut teatterikoulussa De Paulin yliopistossa Chicagossa. == Aiheesta muualla == * Luokka:Yhdysvaltalaiset näyttelijät Luokka:Syntymävuosi puuttuu Luokka:Elävät henkilöt
Dragon Models Limited

Dragon Model Limited (DML) on hongkongilainen pienoismallien valmistaja. Yhtiö on perustettu vuonna 1987, ja se keskittyy lähinnä 1:35 -mittakaavan sotilasajoneuvoihin ja figuureihin. Yhtiö valmistaa myös 1:6 -mittakaavan toimintahahmoja. ==Aiheesta muualla== *Yhtiön kotisivut Luokka:Pienoismallivalmistajat Luokka:Hongkongilaiset yritykset
Jorma Lempinen

Jorma Kalevi Lempinen (s. 28. huhtikuuta 1946 Joensuu) on suomalainen rehtori ja koulualan vaikuttaja. Hän oli rehtorina Jyväskylän Lyseon lukiossa vuodesta 1984 ja lukion IB-linjalla sen perustamisvuodesta 2001 vuoteen 2010 saakka, jolloin Lempinen jäi eläkkeelle. Lempinen on ollut Suomen Rehtorit ry:n puheenjohtaja vuosina 1999–2007 (kunniapuheenjohtaja 25. tammikuuta 2008 alkaen) sekä Euroopan rehtorijärjestön ESHA:n (European School Heads Association) pääsihteeri vuosina 2004–2007. Maailman rehtorijärjestössä ICP:ssä (International Confederation of Principals) hän on ollut neuvoston jäsen vuodesta 1997. Lempinen on toiminut useissa opetusalan työryhmissä ja neuvottelukunnissa. Hänelle myönnettiin kouluneuvoksen arvonimi 1998. Lempinen valittiin Viro-säätiön hallituksen puheenjohtajaksi vuonna 1999. Opetushallitus myönsi hänelle Cygnaeus-palkinnon keväällä 2010http://www.oph.fi/lehdist%C3%B6tiedotteet/2010/017 . Jorma Lempinen kirjoitti ylioppilaaksi Lievestuoreen yhteiskoulusta 1965 ja valmistui filosofian kandidaatiksi Jyväskylän yliopistosta 1969. Hän toimi yliopiston historian laitoksessa tuntiopettajana 1971–73. Vuodet 1973–84 hän oli Hankasalmen lukion rehtorina. Lempinen oli mukana tekemässä lukion oppikirjasarjaa Historian linjoja 1970- ja 1980-luvuillaHelMet-haku . ==Lähteet== Luokka:Suomen koulujen rehtorit Luokka:Suomalaiset opettajat Luokka:Koululaitoksen kehittäjät Luokka:Vuonna 1946 syntyneet Luokka:Elävät henkilöt
Michel Hidalgo

Michel Hidalgo (22. maaliskuuta 1933 Leffrinckoucke, Ranska – 26. maaliskuuta 2020 Marseille, Ranska) oli ranskalainen jalkapalloilija ja jalkapallovalmentaja. ==Ura== Hidalgo voitti pelaajana kolme Ranskan mestaruutta, Reimsissä 1955 ja Monacossa 1961 ja 1963. Monacossa hän voitti Ranskan cupin vuosina 1960 ja 1963. Suurin saavutus Hidalgon uralla on Euroopan mestaruus vuodelta 1984, jonka hän saavutti Ranskan maajoukkueen päävalmentajana. ==Saavutukset== Pelaajana * Ranskan mestaruus: 1955, 1961, 1963 * Coupe de France: 1960, 1963 * Euroopan cupin hopeaa: 1956 Valmentajana *Euroopan mestaruus: 1984 *Vuoden valmentaja Ranskassa: 1982 == Lähteet == Luokka:Ranskalaiset jalkapallovalmentajat Luokka:Ranskalaiset jalkapalloilijat Luokka:Vuonna 1933 syntyneet Luokka:Vuonna 2020 kuolleet
Hallitsijoiden olemus

Hallitsijoiden olemus on gnostilainen kirjoitus, joka tunnetaan Nag Hammadin kirjastosta (koodeksi II, kirja 4). Kirjoitus on koptinkielinen ja se on kirjoitettu noin vuonna 350. Se perustuu kuitenkin todennäköisesti toiselta vuosisadalta peräisin olevaan kreikankieliseen alkutekstiin.Rasimus, Tuomas: ”Johdanto”. Teoksessa Dunderberg & Marjanen 2005, s. 73–76. == Sisältö == Hallitsijoiden olemus tulkitsee Ensimmäisen Mooseksen kirjan luomis- ja syntiinlankeemuskertomuksia gnostilaisessa valossa. Gnostilaisen luomismyytin mukaisesti luojajumala vertautuu pahaan demiurgiin. Kirjoitus voidaan jakaa kahteen osaan. Ensimmäinen osa tulkitsee Raamatun kertomuksia uudelleen lainaamalla Vanhaa testamenttia ja esittämällä niihin oman tulkintansa. Toinen osa on dialogi, jossa taivaallinen ilmoittaja ja ilmoituksen vastaanottaja keskustelevat maailman alkuperästä ja ihmisen pelastuksesta. Kirjoittaja on tuntenut kristillisiä kirjoituksia, koska hän lainaa apostoli Paavalin kirjeitä. == Lähteet == == Kirjallisuutta == === Suomennos === * Hallitsijoiden olemus. Johdanto, suomennos ja selitykset Tuomas Rasimus. Teoksessa === Muita käännöksiä ja tekstilaitoksia === * The Hypostasis of the Archons. Teoksessa Koptinkielinen alkuteksti ja englanninkielinen käännös. * The Hypostasis of the Archons. Teoksessa Englanninkielinen käännös. == Aiheesta muualla == * The Hypostasis of the Archons (The Reality of the Rulers). The Gnostic Society Library. * The Hypostasis of the Archons. Eary Christian Writings. Luokka:Gnostilaiset apokryfit Luokka:Nag Hammadin kirjasto
M/S SNAV Campania

M/S SNAV Campania () on Snav S.p.A omistama ro-ro-rahtialus. Alus on rakennettu vuonna 1981 Flender Werft A.G. -nimisellä telakalla, Lyypekissä, Saksassa. Kuollutta painoa aluksella on 11 000 tonnia. Aluksen jääluokitus on 1A, eli se pystyy useimmissa jääolosuhteissa kulkemaan yksin. Finlandia on rekisteröity Saksan lipun alle ja sen kotisatama on Rostock. Alus meni huhtikuussa 2009 Tunisiaan. == Käyttöhistoria == 27\. maaliskuuta 1981 alus laskettiin vesille. Saman vuoden elokuussa se luovutettiin Finnlinesin tytäryhtiö Poseidon Schiffahrt OHG:n omistukseen, joka rekisteröi aluksen Saksan lipun alle. Kotisatamaksi tuli Lyypekki. Tuolloin alus oli nimeltään Transfinlandia. 23. elokuuta alus aloitti Poseidon-Finncarriersin liikenteessä, välillä Helsinki–Lyypekki. Toukokuun alussa 1996 Transfinlandia ajoi karille Kotkassa. 6. toukokuuta alus saapui korjaustöitä varten Gdańskiin, Puolaan. Kesäkuun alussa laiva palasi takaisin Suomen ja Saksan välille. 6. helmikuuta 2003 alus siirtyi reitille Lyypekki–Mukran–Pietari. 19\. marraskuuta 2003 Transfinlandia siirtyi KS Fearnley Finance & Tudorin (Wilhelmsen) haltuun ja Norjan lipun alle. Samana päivänä Finnlines vuokrasi aluksen. Joulukuussa alus sai nykyisen nimensä: Finlandia. 10. toukokuuta 2004 alus siirtyi linjalle Lyypekki–Mukran–Baltijsk–Pietari–Helsinki. 3. tammikuuta 2005 Finlandia aloitti Lyypekin ja Kotkan välisen liikenteen. Pian tämän jälkeen, 10. tammikuuta alus siirtyi reitille: Lyypekki–Pietari–Kotka–Rostock. Lokakuussa 2005 alus siirtyi reitille Lyypekki–Sassnitz–Pietari–Kotka. 28. marraskuuta 2006 Finlandia siirtyi nykyisen omistajansa, Finland RoRo KS:n, haltuun ja Saksan lipun alle. Alus lähti 3. huhtikuuta 2009 kohti Tunisiaa. == Lähteet == == Aiheesta muualla == * Luokka:Rahtilaivat
Ștefan Kovács

Ștefan Kovács (romaniaksi:Ștefan Covaci) (2. lokakuuta 1920 – 12. toukokuuta 1995) oli romanialainen jalkapallovalmentaja ja keskikenttäpelaaja. ==Ura== Kovács aloitti valmennusuransa Steaua Bukarestin valmentajana 1967. Romanialaisseurassa hän voitti yhden Romanian liigamestaruuden ja kolme cup- mestaruutta. 1971 Kovacs seurasi AFC Ajaxin valmentajana legendaarista Rinus Michelsiä. Kovacs jatkoi Ajaxissa Michelsin kehittelemää "totaalinen jalkapallo" -taktiikkaa. Kovacsin alaisuudessa Ajax oli menestyksekäs. 1972 joukkue voitti Euroopan Cupin, Alankomaiden mestaruuden ja cupin sekä Intercontinental Cupin. 1973 Ajaxin palkintokaappiin lisättiin Euroopan cupin voitto ja Alankomaiden mestaruus. Kovacs jätti Ajaxin 1973 ja siirtyi Ranskan jalkapallomaajoukkueen päävalmentajaksi. Hän jätti Ranskan 1975 ja palasi Romaniaan, jossa valmensi myös maajoukkuetta. Tämän jälkeen hän valmensi vielä kreikkalaisen Panathinaikoksen Kreikan cup-mestaruuteen ja ranskalaisen AS Monacon Ranskan cup-mestaruuteen. Kovacs kuoli 12.toukokuuta 1995 74-vuotiaana. ==Meriitit== * Romanian mestaruus: 1968 * Romanian cup (3): 1969, 1970, 1971 * Alankomaiden mestaruus (2): 1972, 1973 * Alankomaiden cup: 1972 * Kreikan cup: 1982 * Euroopan cup (2): 1972, 1973 * UEFA Super Cup: 1972 * Intercontinental Cup: 1972 Luokka:Romanialaiset jalkapallovalmentajat Luokka:Vuonna 1920 syntyneet Luokka:Vuonna 1995 kuolleet
Balenciaga

Balenciaga on espanjalainen muotitalo, jonka perusti muotisuunnittelija Cristóbal Balenciaga vuonna 1919 Espanjan San Sebastiánissa. Vuonna 1937 hän siirtyi Espanjan poliittisen tilanteen takia toimimaan Pariisissa.Balenciaga, FMD Fashion database. Viitattu 10.6.2014. Balenciaga tuli tunnetuksi yhtenä ajan arvostetuimmista muotitaloista naisellisten ja modernien vaatteittensa vuoksi. Nuori muotitaiteilija Nicolas Ghesquière tuli Balenciagalle 1990-luvun puolivälissä ja onnistui vuosituhannen vaihteen jälkeen nuorentamaan ja parantamaan Balenciagan mallistoja ja merkkimielikuvaa. Nykyisin muotitalon omistaa Gucci Group, ja vuodesta 2012 pääsuunnittelijanana on toiminut San Franciscossa syntynyt yhdysvaltalainen Alexander Wang.Alexander Wang's 'iconic' Balenciaga scent, The Sun Daily 9.6.2014. ==Lähteet== == Aiheesta muualla == *Virallinen sivusto Balenciaga Luokka:Kosmetiikkamerkit Luokka:Muotitalot